*A rendelet tervezet elfogadásához*

 *a* ***Mötv. 50. §-a alapján minősített többség*** *szükséges,*

*az előterjesztés* ***nyilvános ülésen tárgyalható!***

*113. számú előterjesztés*

Bátaszék Város Önkormányzat Képviselő-testületének 2023. május 24-én

16 órakor megtartandó ülésére

A képviselő- testület és szervei szervezeti és működési szabályzatáról szóló 2/2011. (II.1.) önkormányzati rendelet módosítása

|  |
| --- |
| **Előterjesztő:** dr. Bozsolik Róbert polgármester**Készítette**: dr. Firle- Paksi Anna aljegyző  **Törvényességi ellenőrzést végezte:** Takaróné dr. Mihó Beatrix jogi referens**Tárgyalja:**valamennyi bizottság. |

**Tisztelt Képviselő-testület!**

Az államháztartásról szóló törvény végrehajtásáról szóló 368/2011. (XII.31.) Korm. rendelet 167/B. § (2) bekezdésében kapott felhatalmazás alapján, a kormányzati funkciók és államháztartási szakágazatok osztályozási rendjéről szóló 15/2019. (XII.7.) PM rendelet (továbbiakban: PM rendelet) 2023. március 9-ével bekövetkezett változása miatt a Magyar Államkincstár, mint törzskönyvi nyilvántartást vezető szerv, a törzskönyvi nyilvántartásban a szükséges adatváltozások átvezetésére, hivatalból indított eljárás keretében eseti, csoportos adatmódosítást hajtott végre.

Bátaszék Város Önkormányzata (törzskönyvi nyilv.sz.: 733304) törzskönyvi jogi személy közhiteles törzskönyvi nyilvántartásba bejegyzett, kormányzati funkció kódjait érintően 2023. március 9-ei bejegyzési dátummal átvezetett változások:

* **041231 Rövid időtartamú közfoglalkoztatás kormányzati funkció kódja törlésre került.**

A PM rendelet 9. §-a értelmében a költségvetési szervek alapító okiratát, legkésőbb a módosítás hatálybalépésétől számított 90 napon belül, azaz 2023. június 7. napjáig, módosítani szükséges, tekintettel arra, hogy az alapító okiratok érvénytelen kormányzati funkciókat nem tartalmazhat.

**Kérjük, hogy a fenti, jogszabályi kötelezettségekre figyelemmel a T. Képviselő-testület szíveskedjen módosítani az önkormányzat kormányzati funkcióit az előterjesztés mellékletét képező rendelet-tervezet elfogadásával.**

***HATÁSVIZSGÁLAT***

**a képviselő-testület és szervei szervezeti és működési szabályzatáról szóló 2/2011.(II.1.) önkormányzati rendelet módosításáról szóló rendelet tervezethez**

**Általános indokolás:**

A kormányzati funkciók és államháztartási szakágazatok osztályozási rendjéről szóló 15/2019. (XII.7.) PM rendelet változása miatt a Magyar Államkincstár, mint törzskönyvi nyilvántartást vezető szerv, a törzskönyvi nyilvántartásban a szükséges adatváltozások átvezetésére, hivatalból indított eljárás keretében eseti, csoportos adatmódosítást hajtott végre, amelynek következtében „41231 Rövid időtartamú közfoglalkoztatás” kormányzati funkció kódja törlésre került. Érvénytelen kormányzati funkció eltávolítása céljából szükséges a módosítás.

A kormányzati funkciók meghatározását pedig Bátaszék Város Önkormányzata Képviselő-testületének a képviselő-testület és szervei szervezeti és működési szabályzatáról szóló 2/2011. (II.1.) önkormányzati rendelet 4. melléklete tartalmazza, így indokolt ennek a mellékletnek a módosítása.

**Részletes indokolás:**

1.§-hoz: a mellékletek cseréjével az önkormányzat eleget tesz a jogszabályi kötelezettségeinek.

2.§-hoz: hatályba léptető rendelkezést tartalmaz.

1. melléklethez: a törléssel nem érintett kormányzati funkciók tételes felsorolását tartalmazza.

**Társadalmi hatása:** nincs

**Gazdasági hatása:** nincs

**Költségvetési hatása:** nincs

**Környezeti és egészségügyi következmények:** nincs

**Adminisztratív terheket befolyásoló hatása:** nincs

**A jogszabály megalkotásának szükségessége:** jogszabályi kötelezettség

**A jogalkotás elmaradásának következményei:** nincs

**A jogszabály alkalmazásához szükséges személyi, szervezeti, tárgyi és pénzügyi feltételek:** plusz feltételek biztosítására nincs szükség

**Véleményeztetés:** az önkormányzat Pénzügyi és Gazdasági Bizottsága